4.6.2008 Jurnalul Oficial al Uniunii Europene L 144/37 (Acte adoptate în temeiul Tratatelor CE/Euratom a căror publicare nu este obligatorie) DECIZII COMISIE DECIZIA COMISIEI din 20 noiembrie 2007 privind ajutorul de stat C 36/AJ06 (ex NN 38/06) pus în aplicare de Italia în favoarea ThyssenKrupp, Cementir și Nuova Terni Industrie Chimiche [notificată cu numărul C(2007) 5400] (Numai textul în limba italiană este autentic) (Text cu relevanță pentru SEE) (2008/408|/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, în special articolul 88 alineatul (2) primul paragraf, având în vedere Acordul privind Spaţiul Economic European, în special articolul 62 alineatul (1) litera (a), după ce a invitat părţile interesate să își prezinte observațiile în conformitate cu dispozițiile menționate mai sus (!) și având în vedere observațiile acestora, întrucât: . PROCEDURĂ În cazul C 13/06 (ex N 587/05 — Tarif preferențial pentru energia electrică în Sardinia) Comisia a fost informată de prelungirea a două măsuri care garantează un tarif preferențial pentru energia electrică. Prelungirea a fost acordată în temeiul articolului 11 alineatul (11) din Decretul-lege nr. 35/2005, transformat în Legea nr. 80 din 14 mai 2005 (denumită în continuare Legea nr. 80/2005) și a fost pusă în aplicare fără notificarea prea- labilă către Comisie. Beneficiarii sunt producătorul de aluminiu Alcoa şi cele trei întreprinderi succesoare ale întreprinderii Terni: Terni Acciasi Speciali, Nuova Terni Industrie Chimiche și Cementir (denumite în continuare: „întreprinderile Terni”). () JO C 214, 6.9.2006, p. 5. (2) Prin scrisoarea din 23 decembrie 2005, Comisia a solicitat Italiei informații, iar aceasta a răspuns prin scri- soarea din 24 februarie 2006. Prin scrisorile datate 2 martie 2006 şi, respectiv, 27 aprilie 2006, Italia a furnizat informații suplimentare. Prin scrisoarea din 19 iulie 2006, Comisia a informat ltalia că a hotărât inițierea procedurii stabilite la articolul 88 alineatul (2) din Tratatul CE referitor la ambele măsuri (Cazul C 36/06). Decizia Comisiei de inițiere a procedurii a fost publicată în Jurnalul Oficial al Uniunii Europene (?). Comisia a invitat părțile interesate să prezinte observații cu privire la măsurile în cauză. ltalia a transmis observațiile prin scrisoarea din 25 octombrie 2006. Informaţiile suplimentare au fost transmise prin scrisorile datate 9 noiembrie 2006 și respectiv 7 decembrie 2006. Comisia a primit observațiile părţilor interesate. Aceasta le-a înaintat Italiei, căreia i s-a oferit posibilitatea de a reacționa. Comentariile Italiei au fost primite prin scri- soarea din 22 decembrie 2006. () A se vedea nota de subsol 1.